Burry Stander se vrou praat oor laaste oproep | Nuus24
Johannesburg – Burry Stander, Olimpiese bergfietsryer, se laaste woorde aan sy vrou van minder as ‘n jaar was “ek is lief vir jou,” het Sunday Times berig.Cherise Stander het via ‘n familievriend aan die koerant onthul dat sy twee uur voor die noodlottige ongeluk met haar man oor die foon gepraat het. Die bekende fietsryer het vroeër die week gesterf nadat ‘n taxi hom in Shelley Beach, KwaZulu-Natal, omgery het. Hy was besig om 100 km tussen Port Shepstone en Port Edward vir ‘n oefensessie af te lê.“Hy het my by die halfeindmerk in Port Edward gebel net om te hoor hoe dit gaan...” het sy vrou gesê.“Hy het die gesprek geëindig met ‘ek is lief vir jou’... Dit was die laaste woorde wat hy aan my gesê het.”Die taxibestuurder wat daarvan beskuldig word dat hy Stander (25) omgery het, sal Maandag in die Port Shepstone-landdroshof verskyn. Hy sal op ‘n aanklag van strafbare manslag verskyn.Stander het verlede jaar vyfde in die eindronde van die bergfietsry-item by die Olimpiese Spele geëindig.Volg Nuus24 op Twitter - SAPA
Lees meer oor: burry stander VOLGENDE OP NUUS24X